Leedsin suora nousu ratkeaa
kauden huipentuessa dramaattisesti.
Uskomatonta. Ei tällaista kukaan arvannut!
Ei helvetissä!
Pitää vain parantaa tahtia, tästä tuli kova tappelu.
Tässä on alkanut paine nousta ihan uudella tavalla.
Alkaa nuppi tutista.
TAKAISIN KOTIIN: LEEDS UNITED
KERTOJA: RUSSELL CROWE
Maaliskuussa Leeds United on sarjassa toisena
ja hyvissä asemissa suoran nousun suhteen.
Yhdessä marssien
Parin viime viikon aikana se on ottanut tärkeitä voittoja:
West Bromwich Albion lyötiin 4-0
ja Bristol City vieraissa.
Viimeistään West Bromwich -voiton jälkeen tajusimme,
että jos pelaamme näin, nousu toteutuu.
Pitää pelata jokainen peli kuin se olisi finaali.
Mitä lähemmäs pääsemme, sitä enemmän peli käydään korvien välissä.
Jossakin takaraivossa uskon niin käyvän. Toivottavasti olen oikeassa.
Loukkaantumisista johtuen kaksi kovaa kärkeä,
Pat Bamford Kemar Roofe, ovat pelanneet yhdessä vain kahdesti.
Roofe toipuu parhaillaan polvivammasta,
joka sattui kolme viikkoa sitten.
Hyvin on mennyt. Hän tekee enemmänkin kuin odotamme,
eikä hänen vammansa ole lievimmästä päästä.
Etenen rauhallisesti, koska en tiedä milloin palaan.
Joukkue pärjää niin hyvin, etten välttämättä mahdu mukaan.
Otan tämän päivä kerrallaan.
Pat Bamford on nyt täysin toipunut oltuaan sivussa suurimman osan kaudesta.
Hän on tehnyt neljä maalia neljässä ottelussa.
Manageri alkoi heittää molempia sisään, Roofien kympiksi ja minut ysiksi.
Se oli hienoa, koska tiesimme toistemme liikkeet.
Manageri näki siitä syntyvän edun.
Loukkaantuneena olo turhauttaa.
Nuorempana olisin ollut kateellinenkin.
"Minun pitäisi pelata."
Olisin turhautunut ja hautonut sitä sisälläni,
mutta nyt ymmärrän jo, että yksin ei saa mitään aikaan.
Ja Roofiehan on pelannut hyvin.
Vaikka poissaolo otti hermoille,
minun on parempi palata joukkueeseen, jolla on mennyt hyvin
kuin vaikeuksissa olevaan joukkueeseen.
Katsoin pelejä ja juhlin maaleja kuin fani.
Yritin auttaa häntä ja hän on tehnyt samoin minulle.
Kun tein maalin West Bromia vastaan,
penkiltä juostiin juhlimaan sitä.
Joskus penkillä istutaan turhautuneina tai vihaisina,
tai heitetään pyyhe kehään, kun ei päästä kentälle,
mutta meillä puhalletaan yhteen hiileen.
Kautta on jäljellä 10 pelin verran.
Seuraavaksi Leeds kohtaa Readingin,
joka on taulukossa 17 sijaa alempana.
Yhdessä marssien
Tuttu tilanne, vai mitä? Heidän pitäisi voittaa helposti,
kun vastassa on häntäpään joukkue.
Tavoilleen uskollisesti Leeds aloittaa kovalla prässillä
ja painaa pelin hyökkäyspäähän.
Klich ujuttaa avausmaalin! Leeds United maalaa ansaitusti
ja maalarina toimii ehkä eniten kauden aikana kehittynyt pelaaja.
Hernandez kääntyy, laukoo ja pallo lipuu viivan yli.
United johtaa 2-0 vieraissa.
Hernandez on mahtavassa iskussa.
Hernandez jälleen. Löytää tekopaikan ja peli on 3-0!
Pablo Hernandez 2, United 3,
onpa upea näytös Leeds Unitedilta!
Leeds palaa sarjan johtoon. Jäljellä on enää yhdeksän peliä
ja Leeds United pelaa taas parasta jalkapalloaan.
Seuraavaksi vastaan asettuu noususta kamppaileva Sheffield United.
Tämä voi olla seuran tärkein peli yli vuosikymmeneen.
Lisää jalkapalloa. Leeds - Sheffield United huomenna.
- Oletko innoissasi? - Jep.
- Monelta se alkaa? - 12.30. Pitää lähteä tosi aikaisin.
Hän on ihan kuin isäni, rakastaa Leeds Unitedia.
Hän puhuu heistä niin ylpeänä. Sen ihan kuulee.
Olen niin innokas fani, että sitä on vaikea edes selittää.
Rakastan lapsiani, mutta sanon heillekin, että Leeds on tärkeämpi.
Jännittäähän se, tärkeä peli Sheffieldiä vastaan
ja ne on taulukossa meidän perässä.
Sheffield United on kauden viimeisiä näin ratkaisevia pelejä.
Leeds, Leeds, Leeds, Leeds! Hyvä poika.
Leeds United taas siellä missä pitää. Aiotko laulaa tänään, Dexter?
- Joo. - Mitä laulat?
- Yhdessä marssien. - Anna tulla. Miten se menee?
Dexter ei yleensä juuri laula. Felix laulaa enemmän.
Felix, miten se menee? Yhdessä marssien?
Yhdessä marssien
Katso Dexteriä.
Aina ylpeinä
me huudetaan rakkauttamme...
Leeds! Leeds! Leeds!
Mitä tuumitte Sheffield Unitedista?
Uskon, että Leeds United tukahduttaa ne.
- Ai Bielsan herhiläiset? - Joo.
Samaa mieltä. Toivon niin.
Se on hyvä joukkue, kuin West Brom.
Heti alusta kovaa päälle, tukahdutetaan ne, niiden peli tukehtuu.
Siinä avain huomiseen. Tukahdutetaan Sheffield United.
Kun huomenna piestään Sheffield United,
niin uskon loppukauden sujuvan kivasti.
Heitä seura, niin sanon olenko nähnyt sen.
- Hull. - Hull?
Leeds pelaa yhden tärkeimmistä peleistään aikoihin.
Mennään, "Valkoiset"!
Kun me voitetaan mestaruussarja, koko yö veisataan tätä laulua
Hyvä tunne. Luottavainen olo. Joukkue on iskussa.
Pelaamme mahtavaa jalkapalloa. Uskon voittoon.
Leeds nousee, nousee taas Leeds nousee taas!
Arvind Sidhu on ensimmäistä kertaa Elland Roadilla.
Vaimonsa Sarasin kanssa he ovat yli 11 000 km päässä kotoa
Kuala Lumpurista. Tästä alkaa heidän häämatkansa.
Tämä kivi on yllätykseni hänelle.
Ostin sen kauan sitten.
Hän ei arvannut mitään. Siinä on molempien nimet.
Minun rakkauteni Leedsiin ja häneen, elämäni rakkauteen.
Arvind otti Leedsin omakseen
tutkiessaan liigataulukoita 1980-luvulla isänsä kanssa.
Hn ihastui seuran nimeen.
Pyhiinvaellusta on seurattu somessa, ja uusia ystäviä riittää.
- Kiitos paljon. - Hieno homma!
- Ensimmäinen kertamme täällä... - Pitäkää hauskaa.
Kiitos paljon. Kiitos teille.
En ole käynyt maassa ennen, mutta olen kannattanut joukkuetta 5-vuotiaasta asti.
Olen nähnyt nousut ja hyvät ajat,
samoin ankeammat ajat. Nyt ilmassa on suuri lupaus
noususta omalle tasollemme Valioliigaan.
Kohtalo heitti minut juuri tähän ratkaisevaan peliin.
Tänään voitetaan. Ei mitään epäselvyyttä.
Tämän pelin jälkeen sarjassa mennään maaottelutauolle.
Pelin voittaja saa pitää nousijan paikan parin viikon ajan.
Elland Roadilla panokset ovat kovat. Jos Sheffield United voittaa,
noususta tulee kolmen hevosen kisa,
kun Norwich jatkaa kärjessä.
Arvind on odottanut 30 vuotta päästäkseen laulamaan
"Yhdessä marssien" Elland Roadin stadionilla.
Yhdessä marssien
voitosta nauttien
ollaan ylpeitä ja se kaikille huudetaan
oot rakkain, Leeds, Leeds, Leeds!
Roberts tuo ylös, jatkaa Bamfordille.
Veto kimpoaa kohti sivurajaa.
Hernandez, sitten Bamford, osuu puolustajaan.
Leeds Unitedin kannattajat uumoilevat tästä suurtä päivää.
Klich keskittää, Harrison kokeilee. Siinä oli paikka!
Siinä oli paikka iskeä johtoon! United ei osu.
Tilaisuus toisensa jälkeen jää hyödyntämättä.
United nousee jälleen. Bamford vetelee yli!
Puolivolleysta ohi. Siitä olisi voinut tehdäkin.
Sheffield United on ollut hätää kärsimässä koko 1. puoliajan.
Alioski keskittää, Roberts puskee. Voi, mitä tuskaa.
Yorkshiren derby siirtyy tauolle. Leeds 0, Sheffield United 0.
"Valkoiset" dominoivat, mutta se ei muutu numeroiksi taululle.
Leedsin kova prässi jatkuu.
Klichillä riittää vaihtoehtoja, siellä on kolme muuta boksissa.
Roberts vetää, mutta kajauttaa tolppaan!
Sheffield United pääsee vastahyökkäykseen.
Billy Sharp voittaa Liam Cooperin,
Basham vastaanottaa pallon keskellä
ja vetää matalan pallon ohi Casillan. Sheffield United yllättää
nousemalla johtoon pallonhallinnan numeroista piittaamatta.
Leedsin on nyt keksittävä jotain.
Pystyykö Leeds siihen? Se on venynyt niin monta kertaa.
Nouseeko Leeds vielä?
Rangaistusalueelle tungeksii lisää pelaajia
ja Jansson jatkaa leveäksi.
Leeds hakee tasoitusta lisäajalla.
Mennään, Leeds.
Kiko Casilla on kaukana maalistaan
ja Billy Sharp pääsee pallon kanssa läpi.
Casilla on kaukana ulkona ja Sharp menee pitkälleen.
Nyt on Casilla pulassa.
Suora punainen Leedsin vahdille.
Kiko Casilla marssii yksin tunneliin otettuaan punaisen.
Leeds on selkä seinää vasten.
Leeds, Leeds murenee taas
Leeds piti palloa, mutta peli päättyy tappioon.
LOPPUTULOS
Peli päättyy. Leeds United 0, Sheffield United 1,
ja näin Blades nousee kakkoseksi.
Leeds on nyt hävinnyt kotonaan molemmille päävastustajilleen,
Norwich Citylle ja Sheffield Unitedille.
Tappio lyö polvilleen niin fanit kuin pelaajat.
Hävisimme kotona molemmille edellämme oleville joukkueille.
Se on tosiasia.
Kotona, omien fanien tuella.
He näyttivät meille. Tämä on iso pettymys.
Meidän pitää ryhdistäytyä, tästä tuli kova tappelu.
Tämä on... paha homma.
Fanien tuki on meille tosi tärkeää.
Se tuki pitää ansaita, sitä ei voi vaatia.
Meillä on velvollisuus huolehtia siitä suhteesta.
Sarjassa alkaa kahden viikon tauko.
Mietteliäs Andrea Radrizzani matkustaa Milanoon vaimonsa kanssa.
Hän ei voi vaikuttaa siihen, ja kärsii juuri siksi.
Bisneksessä hän voi osallistua prosessin johtamiseen,
mutta jalkapallossa... kukaan ei hallitse pelitapahtumia
tai sitä millainen pelistä tulee.
En ole tyytyväinen. He ovat mahtavia ja tekevät parhaansa.
En minä tiedä.
Haluan viskin.
Myös Victor Orta on ollut levoton Sheffield-tappion jälkeen.
Olen vieläkin pettynyt Sheffield United -tulokseen,
olisimme ansainneet siitä voiton.
Yleensä olen optimistinen elämässäni ja näkemykseltäni.
Kun on lähellä, paine nousee.
Silti luotan. Luotan pelaajiin ja henkilökuntaan.
Tarvitsemme fanejamme, tarvitsemme hyvää tunnelmaa.
Kun saamme tukea, pelaaja venyy sentin tai sekunnin lisää.
Se voi ratkaista rangaistuspotkun, maalin tai torjunnan.
Tällä hetkellä vastuu seuran historian muuttamisesta...
Se on valtava vastuu ja iso paine ja uskomaton tunne.
Mikä nyt on tärkeintä? Voittaa tämä saatanan sarja.
Taistelemme yhdessä. Olet joukkueen kokeneimpia jätkiä.
Sinä... kaikki kunnioittavat sinua. Toimit ammattimaisesti.
Olette parhaat ystäväni täällä, mutta sinä olet kuin isoveli,
ja ympärilläsi on turvallinen olo.
Olet muuttanut minua ihmisenä.
Pontus on erikoisjätkä.
Näen hänet isoveljenä, hän luo henkeä.
Näin heti, että hän on hyvä tyyppi.
Siksi yritin alusta asti auttaa häntä.
Nyt mennään päätyyn asti yhdessä.
Aina hänen vierellään, kaikkia muita vastaan, häntä tukien.
Hienoa, että hän on täällä.
Kiitos.
- Ihan totta, ei vitsillä. - Hyvä, kiitos paljon.
MILANO ITALIA
Andrea nauttii kotoisista oloista Milanossa,
kaukana Leedsissä pöhisevistä paineista.
Tässä on koti, jossa kasvoin.
Palaan tänne tapaamaanmammaa ja syömään hyvin.
Äitini. Hän on asunut tässä talossa yli 50 vuotta.
Sanoo olevansa vanha.
Andrea seuraa Leedsin kautta ja nousutaistelua somessa.
Hän seuraa Leedsiä Instagramissa ja muissa.
- Teen parhaani. - Tässä hän on pienenä.
Hän kaivoi pari kuvaa esiin.
Synttärijuhlat...
Kotona voi muistella onnellista lapsuutta.
Vau, ihan eri ajalta, teinivuosilta.
Katsohan tuota, olin kunnossa.
- Juventuksen fani. - Katso tuota vintage-paitaa.
Tämä on parempi. Rannalla...
Isäni oli AC Milanin fani, mutta minä kannatin aina Juvea.
Maaottelutauko on ohi ja mestaruussarja jatkuu
Elland Roadilla Leedsin kohdatessa Millwallin.
Andrea on palannut Leedsiin ja yrittää kohottaa tunnelmaa
henkilökunnan ja italialaisten ystäviensä välisellä ystävyysottelulla.
Vilkaistaan joukkuetta.
Jos haluatte, voin pelata teillä.
Tänään ainakin voitan.
Eivätkö he juo jo lähtöportilla?
En usko. He ovat ammattilaisia.
- Käytätkö näitä? - Minäpä katson.
Bamford, Patrick.
Hyvät on... sopivat.
Soitetaanko Patrickille? Vai ollaanko hiljaa?
Ei hän saa tietää.
On hänellä varaa uusiinkin, hyvä sopimus.
- Kiitos, Patrick. - Tietääkö hän?
Kun nousemme, ostan hänelle uudet.
- Tuonne päin. - Voihan paska.
Sheffield United -tappiosta huolimatta
tj Angus Kinnear uskoo yhä nousumahdollisuuksiin.
6, 7 tai 8 voittoa varmaan riittäisi nousuun.
Tutkin ohjelmaa ja tiedän, että pystymme siihen.
Meidän pitää vain pystyä parhaimpaamme.
Pelejä on aivan riittävästi.
Angus Kinnear, miltä kahden maalin miehestä nyt tuntuu?
Ei maalien määrä, vaan joukkueen etu.
Olemme nyt vähän liikaa yhden pelaajan varassa.
Pitää kysyä parempaa sopimusta tämän jälkeen.
Kun jäljellä on 8 peliä, Leeds ei ole noususijoilla,
vaan 5 pistettä Norwichia ja 1 pisteen Sheffieldiä perässä.
Kahden viikon tauon jälkeen vastaan tulee Millwall,
putoamista vastaan kamppaileva joukkue.
Elland Road on loppuunmyyty.
Kotiyleisön itseluottamus on notkahanut.
Nyt puhutaan noususta playoffien kautta.
Vähän jännittää, voitto olisi tarpeen.
Meidän pitää voittaa.
Kaikki Leedsin puolesta, kaikki Leedsin puolesta
kaikki Leedsin puolesta!
Ihan venäläistä rulettia, mitä tahansa voi käydä.
Huddersfieldkin nousi pleijareiden kautta!
Rakastamme Leedsiä
Kaikki Leedsin puolesta.
Rakastamme Leedsiä, rakastamme Leedsiä
Kyllähän sitä toivoo, mutta ei pidä odottaa liikoja.
Millwallin fanit saapuvat kaakkois-Lontoosta.
Perinteisesti tämä on ollut ruutitynnyrimäinen tapahtuma.
Keskustan ilmapiiri on jännittynyt.
Tuntuu kuin edellisestä pelistä olisi ikuisuus.
Maaottelutauko on vihdoin ohi.
Vihamielisyys Millwallia kohtaan on entisellään.
Ikivanhassa kilpailuasetelmassa on myös katkeruutta ja vihanpitoa.
Leeds United on pakkovoiton edessä,
kun mielessä siintelee suora nousu.
Yhdessä marssien
voitoista nauttien
Millwall avaa.
Tästä tulee raju vääntö, kuten aina.
10 minuutin pelin jälkeen toistuu tuttu tarina.
Millwall nousee oikealta.
Thompson nousee puskemaan maalin!
34 minuutin kohdalla Leeds tasoittaa.
Hernandezille taakse, ja hän löytää nurkasta tilaa!
Pablo Hernandez iskee maalin, kun sitä eniten tarvitaan!
Hernandez tasoittaa, mutta Leeds tarvitsee pelistä täydet pisteet.
Millwall nousee alueelle joukolla.
Cooper kaataa miehensä.
Ei vitussa!
Leeds antaa rangaistuspotkulla Millwallille mahdollisuuden.
Marshall vetää varmasti sisään.
20 minuuttia jäljellä. Sheffield on nuijimassa Bristolin
ja kasvattaisi voitolla eroaan Leedsiin.
Douglas keskittää, Ayling nousee puskuun
ja tasoittaa! Todella tärkeä osuma!
Samalla kun Leeds tasoittaa,
Sheffieldin ja Bristolin pelissäkin tapahtuu.
Sheffield United on tappiolla 3-2.
Jos Leeds United nappaisi tästä voiton,
se olisi taas kiinni suorassa nousussa.
Roberts on ahtaalla, mutta jos hän vain pystyy keskittämään...
Onnistuuhan se ja sieltä tulee Hernandez!
Leeds johtaa 3-2! Mikä jännitysnäytelmä Elland Roadilla!
Kai Leeds nyt tämän hoitaa.
En usko Millwallin enää nousevan.
Kova isku Sheffield Unitedille,
kun Leeds korjaa täyden pistepotin.
Katsokaa kuinka tärkeät pisteet ne ovat!
Leeds 3, Millwall 2.
LOPPUTULOS
Aina vaikeimman kautta.
Leeds-faniuden iloja. Sydänkohtaus joka pelissä.
Näin!
Ihan mieletöntä ottaa taas kolme pinnaa.
En tiedä miten se onnistui, mutta pelasimme hyvin.
Ansaittu voitto siis
ja kolme lisäpistettä plakkariin!
En juhli mitään vielä, mutta toivon ja rukoilen nousua.
Suora nousu on taas omissa käsissä.
Samalla Leeds menettää sairastuvalle tärkeän pelaajan,
laitapuolustaja Barry Douglasin.
Juuri kun pääsin pelikuntoon, loukkaannuin totta kai uudestaan.
PUOLUSTAJA
Mutta mitäpä siitä. Nyt minulla on toinen rooli.
Puhun jätkien kanssa joka päivä
ja yritän auttaa heitä kaikin mahdollisin tavoin.
Kannustan muita ja pidän fiilistä korkealla.
Leeds United ansaitsee nousta takaisin isojen joukkoon.
On huhtikuu ja runkosarjan loppu häämöttää.
Leeds hävisi jälleen, tällä kertaa vieraissa 1-0 Birmingham Citylle.
Nousupaikka meni taas.
Kemar Roofe on jälleen pelikunnossa.
Kolme päivää Birmingham-tappion jälkeen
Leedsin olisi voitettava Preston North End.
Pystyykö United lyömään lisää painetta sarjakärjille?
Preston on kaadettava.
Voitosta nauttien
Hernandez, todella kauniisti, sitten Bamford.
Vasemmalla jalalla, ja mikä laukaus!
Komea paukku Bamfordilta! Hän nostaa Leedsin johtoon
ja varsin ansaitusti.
Patrick Bamford vastaa arvostelijoilleen.
Me ollaan Leeds, me ollaan Leeds!
Klich nostaa pallon Bamfordille,
ja hän tekee jo toisensa! Mahtava pusku!
Preston North End 0, Leeds United 2.
Patrick Bamford!
LOPPUTULOS
Voitto tulee tarpeeseen. Helpotus on käsinkosketeltava.
Neljä päivää myöhemmin voitto Sheffield Wednesdaysta...
LOPPUTULOS
...vie Leedsin jo kolmen pisteen päähän
Sheffield Unitedista.
Mestaruussarjassa pelataan pääsiäisenä kaksi kierrosta,
ja usein niissä peleissä ratkotaan
niin nousijat kuin putoajat.
Kahdella voitolla Leedsin pitäisi nousta,
mutta muunlainen saalis veisi kohti playoffeja.
Leeds nousee!
Seura haluaa kannustaa pelaajia videolla,
jonka joukkue katsoo yhdessä ennen Wigan Athleticin kohtaamista.
Meitä pyydettiin pojille videota,
jolla toivotamme heille onnea
ja kerromme kuinka ylpeitä olemme.
Hei L, halusimme kertoa, että rakastamme sinua ja olemme ylpeitä sinusta.
Hei Bailey, olen tosi ylpeä siitä, mitä olette jo saavuttaneet.
Hei kulta, toivotamme onnea peliin
ja kiitämme mahtavasta kaudesta.
Kaikki Clarket ovat täällä. Enempää ei löydy luettelostakaan.
Olet pelannut tosi hienosti, Jack.
Jatka samaan malliin loppuun asti. Haluamme Valioliigaan.
- Sano heippa. - Heippa.
Nähdään.
Liam on todella omistautunut tälle.
Tällä kaudella hän haluaa onnistua enemmän kuin koskaan.
Ihan kuin isänsä.
Isi...
Leeds kohtaa kotonaan Wigan Athleticin.
Wigan on kahden pisteen päässä putoamisesta.
Sillä on vain yksi vierasvoitto.
Mennään, Leeds!
Elland Roadin kulmilla on luottavainen tunnelma.
Päässä taikurin hattu
Omistaja Andrea tuntee paineet, kun tavoite lähestyy.
Uskon nousuun,
mutta samalla hento ääni päässä hokee:
"ei se onnistu". Se nakertaa luottamustani.
Pään sisällä paine nousee, se on aika uusi juttu.
Ansaitsemme nousta. Kaupunki ansaitsee.
OMISTAJA
Fanit odottavat sitä. Olemme olleet pitkään poissa.
Emme kuitenkaan päätä siitä. Kohtalo ei ole meidän käsissämme.
Yritän pysyä luottavaisena, koska ansaitsemme nousta.
Yksinkertaista: homma on Leeds Unitedin käsissä.
Kaksi peliä, Wigan kotona ja Brentford vieraissa.
Voitto molemmista, niin Leeds nousee Bielsan johdolla.
BIELSA ON JUMALA
Leeds aloittaa jälleen hyvin...
Tahallisen kädellä pelaamisen jälkeen
Wigan jää alivoimaiseksi ja Leeds saa pilkun.
Hernandez voi nostaa Leedsin johtoon.
Ohi painuu! Leeds sai mainion tilaisuuden.
Leeds, viidellä ylös taas. Ayling, Bamford.
Upea siirto oikealle jalalle.
Hän vetää maalivahdin ohi ja vie Leedsin johtoon.
Leeds 1, Wigan 0,
ja tämä rauhoittaa kotikannattajia.
Leeds johtaa maalin ja miehen verran,
ja Wigania uhkaa putoaminen.
Wigan taistelee.
Alioski ei saa palloa haltuun,
mutta Massey saa ja sijoittaa sen ohi Casillan.
10-miehinen Wigan tasoittaa. Elland Road huokailee.
Tilanne on 1-1.
Wiganin manageri Paul Cook antaa mielipiteensä kuulua.
Jumalauta mitä touhua! Ja voin sanoa sen päin naamaa!
Mistä hän sai sen? Vittu mitä paskaa!
Wigan on pelannut vajaalla lähes 50 minuuttia
ja onkin pärjännyt varsin hyvin.
Sitten katastrofi iskee.
Wigan nousee taas,
Massey voittaa Pontus Janssonin maalin edessä
ja näin Wigan nousee uskomattomalla tavalla johtoon!
Käsittämätöntä. Kukapa olisi arvannut?
Että Wigan johtaisi 10 miehellä Elland Roadilla?
Wigan siivoaa.
LOPPUTULOS
Tätäkö Leeds muistelee pelinä,
joka tuhosi heidän nousuhaaveensa?
Leeds joutui luopumaan edustaan Sheffield Unitediin nähden
ja kausi vetelee jo viimeisiään.
Tällainen tekemisen taso ei näköjään vain riitä.
Tämä on valtava takaisku ja tulee pahimmalla mahdollisella hetkellä.
Ei tätä korjaa mikään muu kuin nousu.
Argentiinan Rosariossa on Bielsan mukaan nimetty stadion.
Siellä vannotaan hänen nimeensä
ja häntä seurataan hyvin tarkkaan.
Marcelo on täällä aina.
Täkäläinen kanava näyttää Leedsin pelitkin.
Moni katsoo pelit, he katsovat Marceloa.
Häneen uskotaan.
Nimeä toistellaan jatkuvasti: Bielsa, Bielsa, Bielsa.
Pääsiäismaanantaina Leedsin on voitettava Brentford,
jotta suora nousu olisi teoriassakaan mahdollinen.
Tappiolla edessä on pudotuspelit.
Leeds, Leeds, Leeds, Leeds!
Pitää toivoa Unitedin tai Norwichin nyrjähtävän.
Ellemme voita tänään, olemme pleijareissa.
Omistaja Andrea Radrizzani innostaa matkustaneita faneja.
Mennään, pojat!
Leeds United astelee Brentfordin Griffin Parkille,
missä se ei ole voittanut yli puoleen vuosisataan.
Tappio veisi sen pudotuspeleihin.
Yhdessä marssien
Tunnelma on jännittynyt
ja Leeds ei yllä parhaaseen tasoonsa.
Maupay juoksee keskeltä,
pääsee vetämään ja tuikkaa pallon ohi Casillan.
Nyt Leedsillä on varsinainen vuori edessään!
Suoran nousun toiveet hupenevat.
Brentford johtaa. Brentford 1, Leeds United 0.
PUOLIAIKA
Anna mennä, Kemar!
Leeds tarvitsee vähintään kaksi maalia.
Hyökkääjät sutivat minne sattuu ja ilmassa alkaa olla paniikkia.
Leedsin kohtalo sinetöityy toisella puoliajalla.
Isännät tulevat taas hakien toista maaliaan.
Canos keskellä ja hän toimittaa pallon ohi Casillan.
Maali tappaa suoran nousun haaveen.
Leeds United jää kahden maalin päähän Brentfordista.
Ottelu päättyy.
LOPPUTULOS
Brentford 2, Leeds United 0.
Leeds ei onnistu nousemaan taulukon kärkikaksikkoon.
Suora nousu menee sivu suun.
Edessä on pudotuspelit,
joissa selviää kolmas Valioliigaan nousija.
Hei.
Marcelo, iltapäivää. Miten menee? Hauska nähdä.
Joko aloitan?
Sarjan päätösjaksossa
Leedsin uskomaton kausi saa dramaattisen lopun.
Leeds nousee jälleen koko jalkapallomaailman huulille.
Leedsin ja nousun välissä seisoo vanha tuttu vihollinen.
Mennään, Leeds! Nyt mennään!
Mennään taas, Leeds!